Dia del Comerç Local 2022
25 de octubre de 2022

L'Eliana torna a celebrar el Dia del Comerç Local.

El 25 d'octubre es commemora aquesta efemèrides amb una campanya de promoció del consum en la localitat

L'Ajuntament torna a celebrar aquest 25 d'octubre el Dia del Comerç Local per a potenciar la importància que té dins d'un model econòmic sostenible i inclusiu, i com a element essencial per a la qualitat de vida de la localitat.

La campanya, amb el lema ‘Amb un somriure i el cap alt som Comerç Local’, té com a objectiu la promoció del consum de productes en el comerç de proximitat, com a peça clau del teixit socioeconòmic local.

L'Eliana s'ha sumat a la celebració amb el repartiment de borses commemoratives i un vídeo promocional per a posar en valor canals de venda que generen experiències de compra més personalitzades, amb un impacte mediambiental menor i que evita, generalment, desplaçaments motoritzats.